Diari Oficial de la Generalitat Valenciana


Sumari del DOGV 9349, del 27-05-2022 (2022/4692)

Oferta d'ocupació pública per a l'estabilització de l'ocupació temporal de l'any 2022.
--------------------------------------------------------------------------------------

### Dades del document

Número de DOGV
:   9349

Data del DOGV
:   27-05-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/4692


Data del document
:   19-05-2022

Organisme emissor
:   Ajuntament de Guadassuar

Tipus de document
:   Anunci

Descriptors 

:   * Guadassuar
    * concurs administratiu

Oferta d'ocupació pública per a l'estabilització de l'ocupació temporal de l'any 2022. [2022/4692]  
A l'expedient 1006944J amb data de 19 de maig de 2022, l'alcaldessa presidenta ha adoptat la Resolució amb número 606, que literalment diu:  
Vist l'informe de Secretaria de l'Ajuntament de Guadassuar relatiu als processos d'estabilització de personal derivats de la Llei 20/2021, de 28 de desembre, de mesures urgents per a la reducció de la temporalitat en l'ocupació pública.  
Considerant que de conformitat amb el que es preveu en els articles 91.1 de la Llei 7/1985, de 2 abril, reguladora de les bases del règim local i 128.1 del Reial decret legislatiu 781/1986, de 18 d'abril, pel qual s'aprova el text refós de les disposicions legals vigents en matèria de règim local, les entitats locals han d'aprovar i publicar, l'oferta d'ocupació pública, ajustant-se a la legislació bàsica de l'Estat sobre funció pública i als criteris que reglamentàriament s'establisquen en desenvolupament de la normativa bàsica estatal, per a la seua deguda coordinació amb les ofertes de la resta de les administracions públiques.  
  
Considerant que l'article 70 del text refós de la Llei de l'Estatut Bàsic de l'Empleat públic, aprovat per Reial decret legislatiu 5/2015, de 30 d'octubre, estableix que les necessitats de recursos humans, amb assignació pressupostària, que hagen de proveir-se mitjançant la incorporació de personal de nou ingrés seran objecte de l'oferta d'ocupació pública, o un altre instrument similar de gestió de la provisió de les necessitats de personal, la qual cosa comportarà l'obligació de convocar els corresponents processos selectius.  
Considerant el que es disposa en l'article 2 de la Llei 20/2021, de 28 de desembre, a l'establir processos d'estabilització d'ocupació temporal estructural, per a places dotades pressupostàriament, autoritzant una taxa addicional, si han estat ocupades de forma temporal i ininterrompuda almenys els tres anys abans a 31 de desembre de 2020, pel sistema de concurs oposició.  
Considerant, tanmateix, el que es disposa en la disposició addicional sisena de l'assenyalada norma, per a les places si han estat ocupades de forma temporal i ininterrompuda almenys els tres anys abans a 1 de gener de 2016 relatiu al sistema excepcional d'accés per concurs, d'acord amb el que disposen els articles 61.6 i 7 del text refós de la Llei d'Estatut Bàsic de l'Empleat Públic.   
Considerant que aquest Ajuntament va aprovar en Ple, en sessió del dia 16 de desembre del 2021, el pressupost municipal per a l'exercici 2022, així com les bases d'execució, la documentació complementària i la plantilla de personal, havent-se publicat l'anunci d'aprovació definitiva en el Butlletí Oficial de la Província de València número 17, de 26 de gener de 2022.  
Considerant que s'ha fet la proposta oferta d'ocupació per al procés d'estabilització i s'ha informat favorablement per la Intervenció municipal.  
Considerant que la proposta relativa a les places oferides en els processos d'estabilització excepcionals, ha sigut objecte de negociació amb les organitzacions sindicals més representatives, per aplicació del que es disposa en els a articles 36.3 i 37.1.c i 37.1.l del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic.  
Considerant que l'aprovació de l'oferta d'ocupació pública correspon a aquesta Alcaldia, en virtut del que es preveu en l'article 22.1.h de la Llei 7/1985, de 2 d'abril, reguladora de les bases del règim local.  
  
De  conformitat amb el que disposa l'art. 21.1.h de  la Llei 7/1.985, del 2 d'abril, reguladora de les bases de règim local, em plau resoldre el següent:  
  
Primer. Aprovar la següent oferta d'ocupació pública pels processos d'estabilització previstos excepcionalment en la Llei 20/2021, de 28 de desembre:  
  
  
A) Convocatòria excepcional estabilització d'ocupació (DA 6a Llei 20/2021)  
  
Personal laboral  
  
Subgrup Denominació F. Accés Places  
APF Operari de neteja Concurs 5  
APF Conserge auxiliar de serveis Concurs 2  
APF Operari serveis municipals Concurs 1  
APF Auxiliar de serveis (gestió administrativa) Concurs 1  
C2 Auxiliar administratiu Concurs 1  
C2 Auxiliar ajuda domicili Concurs 1  
A2 Professor Escola Adults Concurs 1  
APF Ordenança - Diversitat funcional Concurs 4  
  
  
  
B) Convocatòria addicional estabilització d'ocupació (Art. 2 Llei 20/2021)  
  
Personal laboral  
  
Subgrup Denominació F. accés Places  
A2 Treballadora social - Serveis Socials Concurs oposició 1  
  
  
Segon. Publicar l'oferta d'ocupació pública de processos d'estabilització en la seu electrònica d'aquest ajuntament, en el seu tauler d'anuncis i en el Butlletí Oficial de la Província, per a general coneixement i interposició dels recursos que, si és el cas, els interessats consideren oportú.  
  
Cosa que es fa pública per a general coneixement, amb indicació que contra aquesta resolució podran els interessats interposar recurs potestatiu de reposició davant aquesta alcaldia, en el termini d'un mes comptat a partir de l'endemà de la publicació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
També podran interposar alternativament recurs contenciós administratiu davant el jutjat contenciós administratiu, en el termini de dos mesos, de conformitat amb el que s'estableix en els articles 30, 112.3 i 114.1.c de la Llei 39/2015, d'1 d'octubre, del procediment administratiu comú de les administracions públiques, i 8, 10 i 46 de la Llei 29/1998, de 13 de juliol, reguladora de la jurisdicció contenciosa administrativa. En cas optar per la interposició del recurs de reposició no podran interposar el recurs contenciós administratiu fins que hi haja notificació de la resolució expressa del recurs de reposició o haja transcorregut un mes des de la interposició sense haver rebut la notificació, data en què podrà entendre's desestimat per silenci administratiu.  
  
La qual cosa es fa pública.  
  
Guadassuar, 19 de maig de 2022.- L'alcaldessa: Maria Rosa Almela Ribes.